laion/Wikipedia-Exotic huggingface dataset:
פונטיאק

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] פונטיאק (באנגלית: Pontiac) הוא מותג רכב, של חברת ג'נרל מוטורס. ייצור רכבי פונטיאק הופסק בשנת 2010, אך המותג נותר רשום על שם חברת ג'נרל מוטורס. באמצע שנות ה-20 של המאה העשרים החלה ג'נרל מוטורס בתוכנית שיווק שמטרתה הייתה לבדל מספר מותגי רכב על בסיס מחירם. באותה תקופה היה פער מחירים גדול בין המותג הזול ביותר (שברולט) למותג הבא אחריו (אוקלנד) ונוצר צורך במותג רכב נוסף במדרגת מחיר שתסגור את הפער. המותג "פונטיאק" החל לפעול בשנת 1926 כמותג אח למותג אוקלנד, והיה אחד ממספר מותגי אח שהחלו לפעול באותה תקופה. במהרה עלו רכבי פונטיאק על המותג האח בפופולריות. בשנת 1933 ולאור הפופולריות הגואה של רכבי פונטיאק, הוחלט להחליף את שם החברה מ"אוקלנד" ל"פונטיאק", ופונטיאק הפכה למותג אח לשברולט. בכך הפך פונטיאק למותג האח היחיד ששרד לאחר המותג המקורי, ובדיעבד גם למותג האח היחיד שהמשיך לפעול אחרי שנות ה-40 של המאה העשרים. ג'נרל מוטורס מכרה רכבי פונטיאק בארצות הברית, קנדה ומקסיקו. במשך שנים מותג פונטיאק כרכב ביצועים, אך בפועל היה רכב רגיל. פונטיאק הייתה פופולרית בעיקר בקנדה, שם שווקה במשך שנים כרכב זול. בסוף שנת 2008 ותחילת שנת 2009, לאור בעיות כספיות והחלטה לבצע ארגון מחדש של החברה, הודיעה ג'נרל מוטורס שתחדל מלשווק רכבים תחת המותג "פונטיאק" החל מסוף שנת 2010, ותתמקד בשיווק ארבעה מותגים בלבד בצפון אמריקה, שברולט, ביואיק, קאדילק ו-GMC. הרכב האחרון שמותג כ"פונטיאק" נבנה בינואר 2010, אך בפועל הופסק הייצור כבר בדצמבר 2009. ההסכמים עם סוכנויות פונטיאק הגיעו לסיומם בחודש מרץ 2010. אתר האינטרנט הרשמי של פונטיאק (באנגלית) מדיה וקבצים בנושא פונטיאק בוויקישיתוף פונטיאק, ברשת החברתית פייסבוק קטלוג מכוניות פונטיאק 1926–2002 "Trademark Basics". legalhelp.org. נבדק ב-17 ביוני 2015. {{cite web}}: (עזרה) Niedermeyer, Paul (13 במרץ 2010). "An Illustrated History Of Pontiac: Part I – 1926 To 1970". The Truth About Cars. נבדק ב-25 ביוני 2015. {{cite web}}: (עזרה) "Pontiac". General Motors. נבדק ב-17 ביוני 2015. {{cite web}}: (עזרה) "Why Did GM Discontinue Pontiac?". gmauthority.com. נבדק ב-17 ביוני 2015. {{cite web}}: (עזרה) ערך זה הוא קצרמר בנושא יצרני רכב. אתם מוזמנים לתרום לוויקיפדיה ולהרחיב אותו.
קוסטלו

האם התכוונתם ל... אלוויס קוסטלו – זמר יוצר בריטי ממוצא אירי ג'ון קוסטלו – ראש ממשלת אירלנד לשעבר לו קוסטלו - אחד מצמד השחקנים אבוט וקוסטלו פיטר אדוארד קוסטלו – פוליטיקאי אמריקאי קסטלו
אלן קראב

אלן לסטר קראב השלישי (באנגלית: Allen Lester Crabbe III; נולד ב-9 באפריל 1992) הוא כדורסלן אמריקאי, המשחק בעמדת הקלע. קראב נולד בלוס אנג'לס שבקליפורניה, הוא הצטיין בכדורסל במדי נבחרת התיכון שלו ונבחר למר כדורסל של התיכונים במדינת קליפורניה לשנת 2010. בשנים 2010–2013 שיחק כדורסל באוניברסיטת קליפורניה בברקלי, ורשם במהלכן ממוצעים של 15.7 נקודות ו-5.7 ריבאונדים למשחק. בעונתו האחרונה בליגת המכללות נבחר לשחקן העונה בליגת ה-Pac-12. בדראפט ה-NBA של 2013 נבחר בסיבוב השני במקום ה-31 סך הכל על ידי קליבלנד קאבלירס והזכויות על החתמתו הועברו מיד לפורטלנד טרייל בלייזרס תמורת שתי בחירות דראפט עתידיות בסיבוב השני. בעונתו הראשונה בקבוצה מיעט לשחק ובמהלכה הועבר מספר פעמים לשחק בליגת הפיתוח. בעונתו השנייה שותף ב-51 משחקים מהם פתח בחמישייה בתשעה. בעונתו השלישית כבר הפך לחלק חשוב ברוטציה של הטרייל בלייזרס, שיחק ב-26 דקות בממוצע למשחק והשיג ממוצע של 10.3 נקודות למשחק בעונה הסדירה ו-9.5 נקודות בממוצע למשחק בפלייאוף. לפני 2016/2017 חתם על חוזה חדש בקבוצה לתקופה של ארבע שנים ועל סך 75 מיליון דולר. ב-25 ביולי 2017 עבר קראב בטרייד לברוקלין נטס בתמורה לאנדרו ניקולסון. ב-6 ביולי הועבר יחד עם ניקיל אלכסנדר-ווקר לאטלנטה הוקס, בתמורה לטוריאן פרינס. בינואר 2020, לאחר 28 משחקים בלבד באטלנטה, הועבר בטרייד למינסוטה טימברוולבס בתמורה לג'ף טיג וטרביון גראהם. לאחר תשעה משחקים במינסוטה שוחרר קראב מהקבוצה. מדיה וקבצים בנושא אלן קראב בוויקישיתוף אלן קראב, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אטלנטה מצרפת את קראב ואלכסנדר-ווקר, באתר הקבוצה, 6 ביולי 2019 קראב נשלח בטרייד למינסוטה, באתר הקבוצה, 16 בינואר 2020 מינסוטה משחררת את קראב, באתר הקבוצה, 29 בפברואר 2020
1703 בצרפת

שנת 1703 בצרפת הייתה השנה בה ציינה צרפת 716 שנות לאום. מונרך - לואי הארבעה עשר, מלך צרפת מצור קהל שהביא לניצחון צרפתי במלחמה. מצור גוואדלופ. 16 במאי – שארל פרו, סופר (נולד ב-1628). לואיס הקטור דה שאלי - פוליטיקאי מדיה וקבצים בנושא 1703 בצרפת בוויקישיתוף "Perrault, Charles". Salmonsens Konversationsleksikon (בדנית). Vol. 19 (2 ed.). Copenhagen: J.H. Schultz Forlagsboghandel. 1924. pp. 7–8. נבדק ב-17 באוגוסט 2015. {{cite encyclopedia}}: (עזרה)
1792 בצרפת

שנת 1792 בצרפת הייתה השנה בה ציינה צרפת 805 שנות לאום. מונרך - לואי השישה עשר, מלך צרפת (ויתר ב-21 בספטמבר) 2 בינואר – המדינה מוציאה כתבי אישום נגד לואי השמונה עשר, שארל העשירי ועוד כמה אנשים שברחו לאחר נפילת הבסטיליה. 16 בינואר – לואי השמונה עשר נשלל מזכותו האפשרית להיות יורש עצר. 20 באוגוסט – קרב ורדן 20 בספטמבר – קרב ואלמי מדיה וקבצים בנושא 1792 בצרפת בוויקישיתוף Firmin Didot fre'res, Nouvelle biographie générale depuis les temps les plus reculés jusqu'à nos jours avec les renseignements bibliographiques et l'indication des sources à consulter: Gre'vin-Gyulay, Volumes 1-46, Biblioteca di Cremona, 1859, עמ' 288. (בצרפתית) Ludovic Lalanne, Dictionnaire historique de la France, 1-2, Hachette, 1877, עמ' 845. (בצרפתית)
מלחם ברכאת

מלחם ברכאת (בערבית: ملحم بركات; 15 באוגוסט 1942 – 28 באוקטובר 2016) היה זמר ומלחין לבנוני נודע. צורת השירה והלחן של ברכאת היו ייחודיות והפכו אותו לאחד הזמרים המפורסמים והמוערכים בלבנון.. נולד בכפר שימא (אנ') בלבנון וגדל כנוצרי אורתודוקסי שהשתייך לכנסייה האנטיוכית. בילדותו הושפע משיריו של המוזיקאי המצרי מוחמד עבד אל-והאב. בעודו בבית הספר הלחין לראשונה שיר למילים שפורסמו בכתב העת של בית הספר. בתקופה זו נהג לשיר באירועים שנערכו בבית הספר ובמופעי איתור כישרונות שונים. בהמשך הצטרף לתיאטרון המוזיקלי של האחים רחבאני, שם שר במקהלה והיה סולן ראשי בהצגה "האביב השביעי" ב-1984. בשנים אלה החל להפיק שירים לעצמו בניב לבנוני ייחודי, שבו עשה שימוש לאורך כל הקריירה שלו. בתקופה זאת הלחין שירים לזמרים ערבים בולטים במאה ה-20, בהם הזמרות סבאח, סמירה טאופיק, מאג'דה א-רומי והמוזיקאי ודיע א-סאפי. הוא השתתף כשחקן וזמר במחזות ואופרטות של האחים רחבאני, ובסרטים שונים בשנות ה-80 של המאה ה-20. בין שיריו המפורסמים בשנים אלו היו "כבוש אל טוטי" ו "ווחדי אנא".  בין להיטיו בשנות ה-90 ובעשורים הראשון והשני של המאה ה-21 היו "חביבי אינתא", "אמרין (على بابي واقف قمرين)" ו"פארח א-נאס". ברכאת שר במבטא לבנוני, וביקר לעיתים את עמיתיו הלבנונים על העדפותיהם לשיר במבטא מצרי מטעמים מסחריים. כן שיתף פעולה עם זמרות מפורסמות כמו נג'וא כרם, ומאג׳דה א-רומי. אף על פי שהפופולריות שלו במצרים צנועה, הוא זכה להערכה רבה במזרח התיכון ובעולם הערבי ואף מחוצה להם, והופיע באוסטרליה, בדרום אמריקה, בקנדה ובארצות הברית. ברכאת נישא לראשונה לסועאד, אחותה של הזמרת הלבנונית סבאח. בשנית נישא לראנדה עאזר, וממנה נולדו לו שלושה ילדים. בשלישית נישא לזמרת ולשחקנית הלבנונית מאי חרירי, ויחד נולד לזוג בן. הלך לעולמו ב-28 באוקטובר 2016 ממחלת הסרטן בבית חולים בביירות. שיריו של ברכאת פופולריים בקרב חובבי שירת הבקשות הירושלמית. חלק מהלחנים של שיריו מבוצעים בידי זמרים, חזנים ופייטנים בשירת הבקשות, בהם יחיאל נהרי, דוד שירו, זיו יחזקאל, יניב בן משיח, חיים ישראל ועוד, בשילוב מילות קודש. כך לדוגמה השיר "עלא באבי" מושר בעברית כ"על לבבי", השיר "כיף" כ"כי אשמרה שבת", השיר "חביבי אינתא" כ"חביבי אתה", ו"וואלה מארה" כ"לך ארנן". גם עופר לוי, איציק קלה, מאור אדרי, זוהיר פרנסיס ושריף הוציאו גרסאות כיסוי לשיריו של ברכאת. מדיה וקבצים בנושא מלחם ברכאת בוויקישיתוף אתר האינטרנט הרשמי של מלחם ברכאת מלחם ברכאת, במסד הנתונים הקולנועיים IMDb (באנגלית) מלחם ברכאת, באתר אפל מיוזיק (באנגלית) מלחם ברכאת, באתר ספוטיפיי מלחם ברכאת, באתר AllMusic (באנגלית) מלחם ברכאת, באתר MusicBrainz (באנגלית) מלחם ברכאת, באתר Yandex.Music (ברוסית) מלחם ברכאת, באתר Discogs (באנגלית) הסבר על ה"דודל" (שרבוט גוגל) שפרסמה גוגל לציון היום בו אמור היה להיות מצוין יום הולדתו ה-76 של ברכאת, באתר מנוע החיפוש "גוגל" (באנגלית) "Melhem Barakat Yearns for Lost Love". Al Bawaba. 2001-07-25. נבדק ב-2016-10-28. Melhem Barakat, www.fanoos.com Ayman Odeh - أيمن عودة - ציר הזמן | פייסבוק, באתר www.facebook.com זיו יחזקאל - על לבבי מדרש בית נשיא, סרטון באתר יוטיוב יחיאל נהרי, כי אשמרה שבת, סרטון באתר יוטיוב דוד שירו, חביבי אתה, סרטון באתר יוטיוב יניב בן משיח - לך ארנן, סרטון באתר יוטיוב
קרב פורט וושינגטון

קרב פורט וושינגטון (באנגלית: Battle of Fort Washington) היה קרב שהתרחש בניו יורק ב-16 בנובמבר 1776, במהלך מלחמת העצמאות האמריקאית, בין הצבא הקונטיננטלי של ארצות הברית לבין צבא בריטניה הגדולה. הקרב הסתיים בניצחון הכוח הבריטי, שהכניע את שרידי חיל המצב האמריקני בפורט וושינגטון, ליד הקצה הצפוני של מנהטן. תבוסה זו הייתה מהגרועות ביותר שספג הצד האמריקני במהלך המלחמה. לאחר שהובס הצבא הקונטיננטלי תחת פיקודו של גנרל ג'ורג' וושינגטון בקרב וייט פליינס, תכנן הצבא הבריטי תחת פיקודו של לוטננט גנרל ויליאם האו ללכוד את פורט וושינגטון, המעוז האמריקאי האחרון במנהטן. וושינגטון הוציא צו לגנרל נתנאל גרין לנטוש את המבצר, ולהסיג את חיל המצב, שמנה אז כ-1,200 איש, מספר שגדל מאוחר יותר והגיע ל-3,000. קולונל רוברט מאגאו, מפקד המבצר, סירב לנטוש אותו מפני שהאמין שהמבצר יכול לעמוד בפני התקפה בריטית. לפני שוושינגטון הספיק להגיע למקום על מנת לבחון את המצב בעצמו, תקפו כוחותיו של האו את המבצר. האו הוציא לפועל את ההתקפה שלו ב-16 בנובמבר. הוא הוביל הסתערות משלושה צדדים: צפון, מזרח ודרום. הגאות והשפל באזור נהר הארלם מנע מחלק מהכוחות את הנחיתה, וגרמו לעיכוב ההתקפה. בהתקפה הבריטית על הביצורים, נפלו ההגנות האמריקאיות הדרומיות והמערביות במהירות. כוחות אמריקנים בצד הצפוני נאבקו בהתקפה ההסיאנית בעקשנות עזה, אולם בסופו של דבר גם הם הוכנעו. כאשר הייתה המצודה מוקפת בים וביבשה על ידי הבריטים, בחר קולונל מאגאו להיכנע. בקרב נהרגו 59 אמריקאים ו-2,837 חיילים נפלו בשבי הבריטי. לאחר תבוסה זו, נרדף צבאו של וושינגטון ברחבי ניו ג'רזי, ונסוג בהדרגה לפנסילבניה. הבריטים לעומתם, צרפו לשלטונם בניו יורק את מזרח ניו ג'רזי. מדיה וקבצים בנושא קרב פורט וושינגטון בוויקישיתוף Ketchum p.111-"The most disastrous defeat of the entire war" Burrows, Edwin G. & Wallace, Mike (1999). Lengel p.165
פיקסל (טלפון חכם)

"פיקסל" ו"פיקסל XL" (באנגלית: Pixel) הם טלפונים חכמים אשר פותחו ושווקו על ידי גוגל. הם הושקו במהלך אירוע עיתונות ב-4 באוקטובר 2016 ומריצים את אנדרואיד נוגט 7.1. הם הסמארטפונים הראשונים בסדרת ה-Google Pixel. הטלפונים האלו שייכים לשורת מוצרים הכוללת את פיקסל C ואת פיקסל Chromebook. שני הדגמים עטויים במעטפת אלומיניום ובגבם זכוכית ליד המצלמה וחיישן טביעת האצבע. בתחתית המכשירים ישנו חיבור מסוג USB-C שתומך ב-USB 3.0 ומשמש להטענה ולהעברת קבצים. בקצה העליון קיימת יציאת שמע סטנדרטית. שניהם מכילים מעבד מסוג Snapdragon 821 מבית Qualcomm, וגם זיכרון בנפח של 4GB מסוג LPDDR4. הדגמים שונים זה מזה בגודלם ובקיבולת הסוללה שלהם. המסך של הדגם הקטן יותר, פיקסל, הוא בגודל 5 אינץ', ברזולוציית 1080p ומסוג AMOLED. ואילו המסך של הדגם הגדול יותר, פיקסל XL, הוא בגודל 5.5 אינץ', ברזולוציית 1440p ומאותו הסוג. בנוסף, קיבולת הסוללה של הפיקסל היא 2,770 mAh לעומת זו של הפיקסל XL, שהיא 3,450 mAh. עם זאת, שניהם משווקים בנפח אחסון של 32GB או 128GB. מדיה וקבצים בנושא פיקסל בוויקישיתוף אתר האינטרנט הרשמי של פיקסל ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
רדיולוגיה פולשנית

רדיולוגיה פולשנית (באנגלית: Interventional Radiology) היא תת-התמחות במקצוע הרדיולוגיה שעוסקת בטיפולים זעיר-פולשניים מוכוונים אמצעי-דימות למספר מחלות במערכות שונות של הגוף. הרדיולוגיה הפולשנית עוסקת בטיפול במערכות גוף שונות (לב, מוח, מערכת השתן, כבד ועוד) כשהעיקרון המשותף לכל הטיפולים האלו הוא שימוש בטכנולוגיות, לרבות אמצעי-דימות, על מנת לאפשר הליכים יעילים ועם סיכון מזערי ככל הניתן למטופל. ניתן לומר כי המצאת התומכן הניתן להחדרה על גבי צנתר סימנה את תחילת המגמה של הרדיולוגיה הפולשנית (ראה אנגיופלסטיה). הרדיולוגים הפולשניים משתמשים באמצעי הדימות השונים: שיקוף, טומוגרפיה ממוחשבת (CT), דימות תהודה מגנטית (MRI), על-קול (US) על מנת לכוון את כלי העבודה בהם הם משתמשים. לרוב, הרדיולוגים הפולשניים משתמשים במחטים הנקראות צנתרים על מנת להגיע לאזור בגוף לפי הכוונת אמצעי הדימות הנבחר. השימוש בצנתרים שונה מהטכניקות בהם משתמשים מנתחים שלרוב כוללות חתכים גדולים יותר בגוף. ניתן לטפל באמצעות הליכים מתחום הרדיולוגיה הפולשנית במספר מצבים רפואיים שבעבר דרשו טיפול ניתוחי. דוגמה להליך כזה הוא הכחדת גידולים סרטניים באמצעות גלי רדיו או הכחדה באמצעות גלי מיקרו. ההליכים מתחום הרדיולוגיה הפולשנית מקושרים לסיכון נמוך יותר באופן כללי, סיכון נמוך יותר לזיהום והפחתת מספר ימי האשפוז בעקבות ההליך. הרדיולוגיה הפולשנית משמשת לטיפול בקשת רחבה של מחלות לרבות מחלות של כלי - דם וסרטן במספר מערכות בגוף. הפרוצדורות מחולקות לרדיולוגיה פולשנית ניתוחית (Surgical Interventional Radiology- SIR) ורדיולוגיה פולשנית של כלי-דם (Vascular Interventional Radiology - VIR). מדיה וקבצים בנושא רדיולוגיה פולשנית בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
צביה (דמות מקראית)

צִבְיָה היא דמות מקראית, אשת אחזיה, מלך יהודה במאה ה-9 לפנה"ס, ואמו של יואש, יורשו. מוצאה של צביה מבאר שבע. שמה מופיע פעמיים במקרא, בספר מלכים ובספר דברי הימים. יש הסוברים כי ציון מקום הולדתה ומוצאה, באר שבע, מלמד על מדיניות פנים בזמן המלך יהושפט ויורשיו כדי לחזק את אחיזת שבט יהודה באזור הנגב והדרום. סברה זאת מתחזקת לאור הכתוב, שמספר בהקמתו של צי סוחר הממוקם בעציון גבר. ייתכן כי אחיזתם של מלכי יהודה בארץ אדום ושחרור אדום מעול יהודה, חיזקה את הצורך בחיזוק הדרום והדבר בא לידי ביטוי בקשרי נישואין עם משפחות מכובדות מהאזור, כמו בנישואיו של אחזיה עם צביה. לדעת מיכאל קוכמן התקשרות זו החלה עוד בימי מלכות יהורם. ייתכן כי השם צביה נגזר משמו של הצבי. ספר מלכים ב', פרק י"ב, פסוק ב'. ספר דברי הימים ב', פרק כ"ד, פסוק א'. ספר מלכים א', פרק כ"ב, פסוקים מ"ט–נ' מיכאל קוכמן, עולם התנ"ך: מלכים ב', תל אביב, דוידזון עתי, 1994, עמ' 94.
ארתור הראשון, דוכס בריטני

פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. ארתור הראשון (ברטונית: Arzhur Iañ;‏ 29 במרץ 1187 - כנראה 1203) היה הרוזן הרביעי של ריצ'מונד ודוכס בריטני בין 1196 ל-1203. הוריו של ארתור היו ג'פרי, דוכס בריטני, בנו הרביעי של הנרי השני, מלך אנגליה, ואשתו קונסטנס, דוכסית בריטני. ג'פרי היה צעיר מאחיו ריצ'רד, ומבוגר מאחיו ג'ון. כשבעה חודשים לפני לידתו של ארתור, ב-19 באוגוסט 1186 נהרג אביו בתאונת רכיבה. כשארתור נולד, הוא היה השני בסדר הירושה לכתר האנגלי, אחרי דודו ריצ'רד. המלך הנרי השני מת ביולי 1189, כשארתור היה בן שנתיים, וריצ'רד הפך למלך במקומו. בשנת 1190 ארתור היה יורש העצר הראוי לכס המלכות על ידי ריצ'רד, שחשב כי ארתור יצליח יותר מאשר אחיו הקטן יותר, גון. כאשר ריצ'רד לקח חלק במסע הצלב השלישי, אמו של ארתור פעלה כדי להפוך את דוכסות בריטני לעצמאית יותר. ב -11 בנובמבר 1190 התארס ארתור לבת של טנקרד של סיציליה על ידי ריצ'רד, כחלק מהאמנה שלהם. עם זאת, הקיסר הנרי השישי כבש את ממלכת סיציליה ב 1194, ולא יצא כלום מאירוסים אלו. במקור, מטרת הנישואין הייתה להקים ברית בין המלך ריצ'רד פיליפ השני, מלך צרפת, ולחתן את אחותו הבכורה של ארתור לבנו של פיליפ לואיס. בשנת 1196, כאשר היה בן 9, נהיה דוכס בריטני בעזרת אמו. באותה השנה, ריצ'רד העמיד אותו שוב כיורש העצר וזימן אותו ואת אמו לנורמנדי, אבל אביו החורג של ארתור, רנדולף הבלונדוילי (Ranulf de Blondeville), הרוזן השישי של צ'סטר, חטף את קונסטנס. ריצ'רד הגיע לבריטני כדי להציל את ארתור, שהגיע בחשאי לצרפת להתחנך עם לואי. בהיעדרו של ריצ'רד במסע הצלב, ג'ון היה אחד מהאנשים שקיבלו לשמור על חלקים מבריטניה. בתקופה זו ניסה ג'ון להדיח את ארתור, שהיה יורש העצר הממונה. כאשר ריצ'רד חזר לאנגליה ב-1194 הוא סלח לג'ון. ריצ'רד מת ב -6 באפריל 1199, בהיותו על ערש דווי הכריז על אחיו ג'ון כיורשו, מחשש שארתור היה צעיר מכדי להיות שליט, הוא היה בן 12 בלבד ובהשפעת מלך צרפת. עם מותו של ריצ'רד, אנשים מועטים ראו בארתור מבריטני כיורש חוקי. הוא וג'ון נאבקו על המלוכה, אך ג'ון לכד אותו ואת אחותו, אלינור מבריטני. אין תיעוד של ארתור לאחר מאסרו ברואן טירה בשנת 1203 וסיבת מותו אינה ידועה. מקובל לחשוב שג'ון הרג אותו בשנת 1203. אלינור נותרה שבויה למשך כל חייה. מדיה וקבצים בנושא ארתור הראשון, דוכס בריטני בוויקישיתוף ארתור הראשון, דוכס בריטני, באתר אנציקלופדיה בריטניקה (באנגלית) ארתור הראשון, דוכס בריטני, באתר "Find a Grave" (באנגלית)
יוסטוס

האם התכוונתם ל... יוסטוס איש טבריה – היסטוריון ואיש ציבור שפעל בתקופת המרד הגדול יוסטוס, קיסר אתיופיה יוסטוס הקדוש מטריאסטה – קדוש נוצרי מעונה יוסטוס – הארכיבישוף מקנטרברי אדריאן יוסטוס – כנר מקסיקני-ישראלי ה. יוסטוס - שם העט של העיתונאי יהושע ה. יוסטמן שטוריו התפרסמו ב"העולם" וב"מעריב" ושהיה במשך שנים רבות יושב ראש המועצה לביקורת סרטים ומחזות. אישים ששמם הפרטי הוא יוסטוס
מפלגת הפועלים הסוציאליסטית הספרדית

מפלגת הפועלים הסוציאליסטית הספרדית, או בקיצור המפלגה הסוציאליסטית (בספרדית: Partido Socialista Obrero Español, ידועה גם בראשי התיבות PSOE המבוטאים פֵסואה), היא מפלגה סוציאל-דמוקרטית בספרד. המפלגה נוסדה במדריד ב-1879 על ידי מנהיג הפועלים פבלו איגלסיאס פוסה (Paulino Iglesias Posse). ב-1910 היא זכתה לראשונה לייצוג פרלמנטרי כאשר איגלסיאס נבחר לקורטס. המפלגה הייתה חלק מהחזית העממית (ספרד) שניצחה בבחירות של 1936, בסוף תקופת הרפובליקה הספרדית השנייה. המפלגה הוצאה מחוץ לחוק ב-1939 אחרי נפילת הרפובליקה במלחמת האזרחים, ופעיליה נרדפו בתקופת הדיקטטורה של פרנסיסקו פרנקו. בקונגרס ה-26 שנערך ב-1974 בגלות בצרפת נבחר לראשונה פליפה גונסאלס למזכיר הכללי של המפלגה. בחירתו סימנה עליה של דור צעיר שנולד אחרי מלחמת האזרחים. גונסאלס הוביל את המפלגה לנטישת שורשיה המרקסיסטיים ואימוץ אידאולוגיה סוציאל-דמוקרטית. בשתי מערכות הבחירות הראשונות שנערכו בספרד לאחר החזרת הדמוקרטיה, ב-1977 וב-1979 זכתה המפלגה הסוציאליסטית במקום השני, והייתה מפלגת האופוזיציה הראשית. המפלגה ניצחה בבחירות של 1982, וגונסאלס כיהן כראש ממשלת ספרד במשך ארבע קדנציות רצופות עד ההפסד בבחירות ב-1996. המפלגה חזרה לשלטון ב-2004 בהנהגתו של חוסה לואיס רודריגס ספאטרו, שכיהן כראש ממשלה במשך שתי קדנציות עד 2011. המשבר הכלכלי שהכה בספרד בסוף שלטון ספאטרו גרם לא רק להפסד בבחירות של 2011, אלא גם לירידה חדה בכוחה של המפלגה לטובת פודמוס שקמה בתקופה זו ואיתגרה אותה משמאל. למרות זאת, בשתי מערכות הבחירות שהתקיימו ב-2015 ו-2016, בה הוביל את המפלגה פדרו סנצ'ס הגיעה המפלגה במקום השני, לאחר המפלגה העממית ולפני פודמוס. שתי מערכות הבחירות הובילו למבוי סתום, כשאף מפלגה לא הצליחה להקים ממשלה במשך 10 חודשים. סנצ'ס סירב לאפשר למנהיג המפלגה העממית מריאנו רחוי להקים ממשלת מיעוט, על ידי הימנעות בהצבעה. אבל הלחץ בתוך המפלגה להימנע ובכך להימנע ממערכת בחירות שלישית תוך שנה גבר, קרע את המפלגה והביא להתפטרותו של סנצ'ס. מדיה וקבצים בנושא מפלגת הפועלים הסוציאליסטית הספרדית בוויקישיתוף אתר האינטרנט הרשמי של מפלגת הפועלים הסוציאליסטית הספרדית (בספרדית) מפלגת הפועלים הסוציאליסטית הספרדית, ברשת החברתית פייסבוק מפלגת הפועלים הסוציאליסטית הספרדית, ברשת החברתית אקס (טוויטר) מפלגת הפועלים הסוציאליסטית הספרדית, ביישום טלגרם מפלגת הפועלים הסוציאליסטית הספרדית, ברשת החברתית אינסטגרם מפלגת הפועלים הסוציאליסטית הספרדית, סרטונים בערוץ היוטיוב מפלגת הפועלים הסוציאליסטית הספרדית, באתר פליקר מפלגת הפועלים הסוציאליסטית הספרדית, באתר אנציקלופדיה בריטניקה (באנגלית)
שבוע המודעות לא-מיניות

שבוע המודעות לא-מיניות הוא שבוע מודעות של הקהילה הא-מינית שמצוין באופן שנתי החל משנת 2009. שבוע זה מצוין בחציו השני של חודש אוקטובר והוא נוצר על מנת לקדם מודעות ולחגוג גאווה א-מינית, א-רומנטית, דמיסקסואלית ועוד נטיות אחרות על הקשת הא-מינית. המטרות לציון שבוע זה כוללות את הסיבות הבאות: לקדם את התפיסה שנטיות רומנטיות ומיניות כגון א-רומנטיות, א-מיניות וכולי, אכן קיימות. לעזור לאנשים שנטיותן המיניות/רומנטיות נופלות תחת התחום האפור להבין שהם אינם לבד, שאין דבר "מקולקל" בהם (בניגוד לסטיראוטיפ הקיים). לעזור לאנשים להבין מהי המשמעות האמיתית של נטיות א-מיניות, ולעמעם אי-הבנות בנושא. לקדם את התפיסה שאהבה ויחסי מין אינם מקושרים והעדר של אחד מהם לא הופך את השני לפחות חשוב או משמעותי. לקדם את התפיסה שא-רומנטיים אכן חווים רגשות אהבה אפלטוניים, שהם אינם חסרי רגש. להפיץ שאנשים שנופלים תחת התחום האפור אכן חווים לעיתים אפליה ואלימות. לעזור לצמצם את האלימות שהם חווים, כגון אונס מתקן. לעזור לאנשים שאינם נופלים תחת הקשת הא-מינית להבין כיצד הם יכולים לתמוך בקבוצה זו. לפרסם קבוצות תמיכה לאנשים א-מיניים, לאלו שאולי זקוקים לכך. שבוע המודעות לא-מיניות הוא שבוע בינלאומי המאורגן על ידי ארגון "שבוע המודעות לא-מיניות" (AAW) הנוצר על מנת לעורר את המודעות לנטיות הרומנטיות והמיניות שנופלות תחת הקשת הא-מינית, הכוללות א-רומנטיות, דמיסקסואליות, א-מיניות ועוד. שבוע המודעות לא-מיניות נוצר כדי לקדם את המודעות לאותם סטראוטיפים שגויים שאנשים תחת הקשת הא-מינית חווים. הם מקיימים את מטרתם ברובה דרך שיתוף תכנים א-מיניים במדיה - סרטונים, כתבות, ראיונות, סרטי תעודה ועוד פלטפורמות שונות ברשת ואמצעי התקשורת. בנוסף מתנדבי הארגון מרחבי העולם מקיים אירועים קהילתיים הכוללים קורסים, הרצאות או פרזנטציות בנוגע לא-מיניות, הסברה בנוגע לאפליה והשמצת א-מיניים בתרבות הפופ ובמדיה. בישראל, בדומה לפעילות בעולם רובה מתבצעת במדיה - ראיונות לתקשורת, רדיו וטלוויזיה. אתר האינטרנט הרשמי של שבוע המודעות לא-מיניות שבוע המודעות לא-מיניות, ברשת החברתית פייסבוק שבוע המודעות לא-מיניות, ברשת החברתית אקס (טוויטר) שבוע המודעות לא-מיניות, ברשת החברתית אינסטגרם נועה לימונה, קווים לדמותה של המהפכה ה (א)מינית, באתר הארץ, 28 בספטמבר 2010 בדיוק כמו שיש סקס בלי אהבה, יש אהבה בלי סקס (כתבה מסכמת מאת ג'ורג' אבני לשבוע המודעות לא-מיניות 2016) James Nichols, 'Everything's A-Okay' -- Celebrating Asexual Awareness Week (VIDEO), The Huffington Post, 22/10/2013 איילת אניסמן, גוונים של אי נראות, WDG, ‏ 28 באוקטובר 2016 מה זה המושג "א-מיני" ולמה חשוב להיות מודעים אליו?, אתר פרוגי, 30 באוקטובר 2016
לגונה (פירושונים)

האם התכוונתם ל... לגונה – גוף מים רדוד המופרד מגוף מים גדול יותר ברצועת חול, איי מחסום או שונית לגונה (קבוצה אתנית) – קבוצה אתנית של אינדיאנים בניו מקסיקו סן קריסטובל דה לה לגונה – ובקיצור "לה לגונה" - עיר במחוז סנטה קרוס דה טנריפה בקהילה האוטונומית של האיים הקנריים בספרד הלגונה הכחולה (פירושונים)
יחסי הוותיקן – ערב הסעודית

יחסים בין הממלכה הערבית הסעודית לבין הוותיקן אינם קיימים באופן רשמי, עם זאת, נערכו מפעם לפעם פגישות בין מנהיגים סעודים לבין מנהיגים מצמרת הכנסייה הקתולית על מנת לדון בנושאי דת ולארגן דיאלוגים ביו דתות. בחודש נובמבר 2007 ביקר עבדאללה, מלך ערב הסעודית בוותיקן ושם קץ ל-1,400 שנות עוינות בין מנהיגים מוסלמים סונים מתונים לבין מנהיגים נוצרים קתולים. במאה ה-7 לספירה הוצע רעיון של בניית כנסייה בערב הסעודית אך האימפריה המוסלמית דחתה אותו על הסף. ישנו מספר רב של עובדים זרים בערב הסעודית המזדהים כנוצרים וצריכים לנסוע שעות רבות ביום לאיחוד האמירויות הערביות או לירדן כדי למצוא כנסייה המסונפת לכנסייה הקתולית. העובדים צריכים לנסוע רחוק כל כך עקב חוק בערב הסעודית שקובע שאסור פולחן לדתות אחרות מלבד האסלאם על אדמה סעודית. הדיונים על הנושא שנערכו עד כה התמקדו בטיפול הוגן לעובדים אלה. האפיפיור בנדיקטוס השישה עשר הביע תקווה בינואר 2011 שהעובדים ימצאו מקום להתפלל בו בתוך ערב הסעודית והנצרות הקתולית תיכנס לערב הסעודית. Historic Saudi visit to Vatican "Address of His Holiness Pope Benedict XVI to the Members of the Diplomatic Corps"
קת'אי

האם התכוונתם ל... סין – שכונתה בעבר בשם Cathay בפי האירופאים קת'אי פסיפיק – חברת התעופה הלאומית של הונג קונג קת'אי דראגון – חברת בת של קת'אי פסיפיק